ΓΡΑΠΤΗ ΕΡΩΤΗΣΗ E-0449/03

υποβολή: Jos Salafranca Snchez-Neyra (PPE-DE) προς το Συμβούλιο

(19 Φεβρουαρίου 2003)

Θέμα: Αποχώρηση των ξένων στρατιωτικών δυνάμεων στη Λαϊκή Δημοκρατία του Κονγκό

Σύμφωνα με πληροφορίες και μαρτυρίες των ΜΚΟ οι οποίοι αναπτύσσουν δραστηριότητα στο έδαφος της Λαϊκής Δημοκρατίας του Κονγκό (ΛΔΚ), η κατάσταση στη χώρα αυτή είναι ανησυχητική. Υπάρχουν ενδείξεις ότι η αποχώρηση των ξένων στρατευμάτων που είχαν ενεργοποιηθεί τον τελευταίο καιρό στην ΛΔΚ, δεν έχει ολοκληρωθεί και ότι ορισμένα από τα στρατεύματα αυτά εξακολουθούν να είναι παρόντα στη χώρα. Εάν τα γεγονότα επιβεβαιωθούν, είναι εύκολο να συναχθεί επιδείνωση του ήδη ευαίσθητου κλίματος ασφαλείας στη χώρα, πέρα από το ότι αναστέλλεται, τουτέστιν παρεμποδίζεται, η ομαλοποίηση της πολιτικής κατάστασης στη ΛΔΚ μέσα από μία γενική πολιτική συμφωνία. Επιπλέονποστηρίζεται, επίσης, ότι η εντολή της Αποστολής των Ηνωμένων Εθνών στη Λαϊκή Δημοκρατία του Κονγκό (MONUC) δεν θα αρκούσε για να διαδραματίσει αποτελεσματικό ρόλο στην αποκατάσταση της ομαλότητας και στη δημιουργία κλίματος σταθερότητας και ασφάλειας. Τα γεγονότα αυτά δεν θα μπορούσαν παρά να περιπλέξουν ακόμη περισσότερο τη δεινή ανθρωπιστική κατάσταση στην οποία θα περιερχόταν η χώρα.

Έχει το Συμβούλιο ενδείξεις ότι η αποχώρηση των ξένων στρατευμάτων από την ΛΔΚ δεν είναι ολοκληρωτική και οριστική·

Πιστεύει το Συμβούλιο ότι μπορεί να επιτευχθεί γενική και οριστική πολιτική συμφωνία στη ΛΔΚ· Τί στοιχεία θα πρέπει να περιέχει η συμφωνία αυτή·

Θεωρεί το Συμβούλιο ότι θα πρέπει να ενισχυθεί ο χαρακτήρας της εντολής της MONUC και να αυξηθεί ο αριθμός των ανδρών της, προκειμένου να διαδραματίσει αποτελεσματικό ρόλο στην αποκατάσταση της ομαλότητας στη ΛΔΚ·

Ποιά είναι η συμμετοχή των κρατών μελών της ΕΕ στην MONUC και πώς αξιολογεί την κατάσταση το Συμβούλιο·

Απάντηση

(13 Μαΐου 2003)

Το Συμβούλιο δεν διαθέτει αποδεικτικά στοιχεία που να επιβεβαιώνουν ή να διαψεύδουν ισχυρισμούς σχετικά με την πλήρη και οριστική αποχώρηση των ξένων στρατευμάτων από τη ΛΔΚ.

Στις 27 Ιανουαρίου, το Συμβούλιο κατέληξε στο συμπέρασμα ότι, για να αποκατασταθεί η ειρήνη και η σταθερότητα στη Λαϊκή Δημοκρατία του Κονγκό, δενπάρχει άλλη λύση από τη γενική και συνολική συμφωνία για τη μεταβατική περίοδο η οποίαπεγράφη στην Πραιτώρια στις 17 Δεκεμβρίου 2002. Το Συμβούλιο απηύθυνε επιτακτική έκκληση προς όλα τα μέρη να ολοκληρώσουν καλόπιστα τις διαπραγματεύσεις επί των εκκρεμών σημείων και να δημιουργήσουν το συντομότερο δυνατόν τους θεσμούς μετάβασης.

Σύμφωνα με την κοινή θέση του Συμβουλίου της 11ης Μαρτίου 2002, η Ευρωπαϊκή Ένωση θαποστηρίξει τη δράση των Ηνωμένων Εθνών και του Οργανισμού Αφρικανικής Ενότητας (ο οποίος έχει μετονομαστεί σε Αφρικανική Ένωση) η οποία αποβλέπει στην εφαρμογή της συμφωνίας της Λουσάκα για την κατάπαυση του πυρός και των σχετικών αποφάσεων του Συμβουλίου Ασφαλείας. Η κοινή θέση προβλέπει επίσης τη συνεργασία της ΕΕ με τα Ηνωμένα Έθνη και τον Οργανισμό Αφρικανικής Ενότητας, καθώς και τη συνέχιση της παροχήςποστήριξης από την ΕΕ προς την Αποστολή των Ηνωμένων Εθνών στη Λαϊκή Δημοκρατία του Κονγκό (MONUC) και την Κοινή Στρατιωτική Επιτροπή (ΚΣΕ). Το Συμβούλιο δεν έχει συζητήσει το ειδικό ζήτημα της ενίσχυσης της εντολής της Αποστολής των Ηνωμένων Εθνών στη ΛΔΚ. Το Συμβούλιο του Μαρτίου 2002 δέχτηκε με ικανοποίηση την πρόταση του Γενικού Γραμματέα των Ηνωμένων Εθνών να αυξηθεί το προσωπικό της MONUC.

Πληροφορίες σχετικά με τη συμμετοχή των κρατών μελών στην αποστολή των Ηνωμένων Εθνών διατίθενται στον ιστοχώρο του Γενικού Γραμματέα των Ηνωμένων Εθνών. Οι πλέον πρόσφατες πληροφορίες περιλαμβάνονται στην δέκατη τρίτη έκθεση του Γενικού Γραμματέα όσον αφορά την Αποστολή του Οργανισμού Ηνωμένων Εθνών στη ΛΔΚ (S/2003/211). Το Συμβούλιο δεν έχει προβεί σε αξιολόγηση της εν λόγω συμμετοχής.